**Aktuālie jautājumi un atbildes par darbības programmas „Infrastruktūra un pakalpojumi”**

**3.5.1.1.aktivitātes „Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000”**

**projekta iesnieguma sagatavošanu**

6.kārta

*(aktualizēts 05.02.2015.)*

| **Jautājums** | **Atbilde** |
| --- | --- |
| Sabiedrisko pakalpojuma sniedzējs ir noslēdzis Līgumu par ūdenssaimniecības pakalpojumu sniegšanu ar pašvaldību. Līguma darbības laiks 25.05.2010.-31.12.2015. Vai minētā līguma darbības laiks ir atbilstošs Projekta iesnieguma 10.3. punkta vērtēšanas kritērijam – līguma darbības laiks, kas nav mazāks par 5 gadiem un nepārsniedz 10 gadus? | Norādītais Līguma darbības laiks 25.05.2010.-31.12.2015. **nav atbilstošs** projekta iesnieguma 10.3. punkta vērtēšanas kritērijam – līguma darbības laiks, kas nav mazāks par 5 gadiem un nepārsniedz 10 gadus, jo Vadlīnijās aktivitātes ietvaros iesniegto projektu iesniegumu vērtētājiem par projekta iesnieguma pielikumā pievienotajā pārvaldes lēmumā, pārvaldes līgumā vai pakalpojumu (sabiedrisko pakalpojumu) līgumā iekļauto nosacījumu atbilstības vērtēšanu normatīvajos aktos sabiedrisko pakalpojumu sniedzējiem noteiktajām prasībām (12.lpp.) norādīts, ka **nav pieļaujams, ka pakalpojumu (sabiedrisko pakalpojumu) līguma termiņš beidzas tajā gadā vai nākošajā gadā, kad tiek iesniegts projekta iesniegums.** Tādā gadījumā ir nepieciešami līguma grozījumi par termiņa pagarinājumu,  kas nav mazāks par 5 gadiem un nepārsniedz 10 gadus!  Šāds nosacījums ir saistīts gan ar paredzamā Kohēzijas fonda līdzfinansētā projekta drošu īstenošanu, gan ūdenssaimniecības sabiedrisko pakalpojumu sniegšanas nepārtrauktības nodrošināšanu.  Vadlīnijas aktivitātes ietvaros iesniegto projektu iesniegumu vērtētājiem par projekta iesnieguma pielikumā pievienotajā pārvaldes lēmumā, pārvaldes līgumā vai pakalpojumu (sabiedrisko pakalpojumu) līgumā iekļauto nosacījumu atbilstības vērtēšanu normatīvajos aktos sabiedrisko pakalpojumu sniedzējiem noteiktajām prasībām pieejamas VARAM tīmekļa vietnē (<http://www.varam.gov.lv/lat/fondi/kohez/?doc=6400>). |
| Projekta iesnieguma 7. pielikums paredz, ka jāpievieno „Licences par sabiedriskā pakalpojuma sniegšanu kopija, ja pakalpojumus sniedz kapitālsabiedrība”.  Tomēr pašlaik ir situācija, ka licences ir atceltas, tā vietā atbilstoši 2014. gada 22. oktobra grozījumiem likumā „Grozījumi likumā „Par sabiedrisko pakalpojumu regulatoriem””, komersanti tiek iekļauti Latvijas Republikas Sabiedrisko pakalpojumu regulēšanas komisijas Ūdenssaimniecības pakalpojumu sniedzēju reģistrā (http://www.sprk.gov.lv/lapas/registresana91). Tas veikts pēc Sabiedrisko pakalpojumu regulēšanas komisijas padomes lēmuma Nr.1/14 Rīgā 2014.gada 23.oktobrī (prot. Nr.36, 11.p.) “Vispārējās atļaujas un reģistrācijas noteikumi ūdenssaimniecības nozarē”. Vai tomēr kā projekta iesnieguma 7.pielikums ir jāpievieno licence? | Lai arī ir stājies spēkā jauns normatīvais regulējums par sabiedriskā pakalpojuma sniedzēja reģistrēšanu, saskaņā ar Sabiedriskā pakalpojuma regulēšanas komisijas sniegto informāciju licences, kas izsniegtas, līdz likuma grozījumu spēkā stāšanās joprojām ir derīgas, ko papildina ieraksts reģistrā. **Ņemot vērā aprakstīto situāciju, lūdzam projekta iesniegumam pievienot uzņēmumam izsniegto licenci, kas joprojām ir spēkā.** Pēc projekta iesnieguma saņemšanas vērtēšanas komisija veiks arī pārbaudi Latvijas Republikas Sabiedrisko pakalpojumu regulēšanas komisijas Ūdenssaimniecības pakalpojumu sniedzēju reģistrā http://www.sprk.gov.lv/uploads/doc/30122014denssaimniecbaspakalpojumusniedjureistrs.pdf. |